**Kotavan** — Azərbaycan Respublikasının Ağdaş rayonunun inzibati ərazi vahidində kənd. Ağdaş rayonunun eyniadlı inzibati ərazi vahidində kənd. Kür çayının sahilində, Şirvan düzündədir.

Etimologiyası və tarixi
-----------------------

Kotavan kəndi 1913-cü ildə Gəncə quberniyasının inzibati-ərazi bölgüsünə görə Ərəş qəzasının Kotavan kənd cəmiyyətinə tabe idi .

Kənd 1926-cı ildə Azərbaycan SSR-in inzibati ərazi bölgüsünə görə Göyçay qəzasının Ləki dayağına tabe idi.

İnzibati bölgü islahatlarından və qəzalar ləğv edildikdən sonra 1929-cu ildə Azərbaycan SSR-in Ağdaş rayonunda Kotavan kənd soveti yaradıldı .

1961 və 1977-ci illərin inzibati ərazi bölgüsünə görə Kotavan kəndi Azərbaycan SSR Ağdaş rayonu Kotavan kənd Sovetinin tərkibində olmuşdur .

1999-cu ildə Azərbaycan Respublikasında inzibati islahat aparıldı və Ağdaş rayonunun Kotavan bələdiyyəsi yaradıldı .

Keçmişdən adını saxlayan kəndin əsasını "Qasımuşağı" nəsli qoymuşdur. Yerli əhalinin məlumatına görə, kənd əvvəlcə Qarabağda olmuş, XVIII əsrdə indiki yerə köçürülmüşdür. Hazırda Ağdam rayonunun "Boyəhmədli" və Bərdə rayonunun "Məşədi İbişli" kəndlərinin ərazisində Kotavan arxı adlı yer mövcuddur. Bəzi tədqiqlərə görə, kəndin adı qədim Türk tayfasının adından, yəni Kut və məkan bildirən -van şəkilçisindən ibarət olub (-i bitişdirici saitdir), "Kuti van" "Qut'ların yeri" mənasındadır.

Digər yanaşmaya görə Kür çayının tez-tez daşması ilə əlaqədar yerinin dəyişməsi, bəzən "Kür-tavan" şəklində adlandırılmasına səbəb olmuşdur.

A.Bakıxanov «Gülüstani-İrəm» əsərində keçmişdə kənddə möhkəm qalanın olduğunu yazırdı. İstər yazılı abidələrin, istərsə müasir monqol, buryat, uyğur dillərində xota/xotan/xoton/xot sözləri "Şəhər", "kənd", "Şəhər divarı" mənalarını ifadə edir. Van komponenti isə Qafqaz, Yaxın və Orta Şərq
toponimiyasında "ev", "yer", "ölkə", "yaşayış məntəqəsi" və s. mənalarda işlənir. Odur ki, kəndin adını "kənd yeri", "yaşayış məskəni" kimi də izah etmək olar.

Şəhidləri
---------

Birinci Qarabağ müharibəsində şəhid olanlar

* Cəfərov Valeh Nurəddin oğlu (1973-1992)
* Səfərov Rabil Qəfər oğlu (1974-1992)
* Məmmədov Duman Xancan oğlu (1973-1993)
* Allahverdiyev Qüdrət Hümmət oğlu (1973-1993)
* Əhmədov Hamlet Məhəmməd oğlu (1962-1994)

İkinci Qarabağ müharibəsində şəhid olanlar

* Kənan Hüseyn oğlu Məmmədov (17 iyul 1993; Ağdaş rayonu, Azərbaycan — 28 sentyabr 2020; Cəbrayıl rayonu, Azərbaycan)

Həmçinin bax
------------

* Kotavan (Ağdərə)

İstinadlar
----------

1. ↑  *Azərpoçt.* "İndekslər" (az.). www.azerpost.az. 2016-04-19 tarixində arxivləşdirilib. İstifadə tarixi: 2016-04-19.
2. ↑  "Azərbaycan toponimlərinin ensiklopedik lüğəti". İki cilddə. I cild. Bakı, "Şərq-Qərb", 2007.

```
 3. A.A.Bakıxanov – Gülüstani-İrəm
```

| ⛭Ağdaş rayonunun yaşayış məntəqələri |
| --- |
| Şəhərlər | Ağdaş |  |
| Qəsəbələr | Türyançay • Ləki |
| Ləğv olunmuş qəsəbələr | Malay |
| Kəndlər | Abad • Ağalı • Ağcaqovaq • Ağzıbir • Aşağı Ağcayazı • Aşağı Qəsil • Aşağı Qobuüstü • Aşağı Ləki • Aşağı Nemətabad • Aşağı Zeynəddin • Bəylik • Birinci Aral • Binələr • Bulaqotağı • Cardam • Cücük • Cüvə • Gürcüva • Güvəkənd • Davudlu • Dəhnəxəlil • Eymur • Əmirarx • Əmirmahmud • Ərəb • Ərəbocağı • Ərəbşəki • Gülbəndə • Hacılar • Hapıtlı • Hüşün • Xınaxlı • Xosrov • İkinci Aral • Korarx • Kotanarx • Kotavan (Ağdaş) • Kükəl • Qaradağlı • Qaradeyin • Qarağan Saatlı • Qarağan Sədi • Qarağan Şıxlar • Qaraoğlan • Qarasuqumlaq • Qəribli • Qobuüstü • Qolqəti • Qoşaqovaq • Qulbəndə • Qumlaq (Ağdaş) • Mürsəl • Nehrəxəlil • Orta Qəsil • Orta Ləki • Ovçulu • Pirəzə • Pirəyir • Pirkəkə • Sadavat • Şəkili • Şıxlı • Şəmsabad • Şordəhnə • Tatlar • Tofiqi • Yeniarx • Yenicə • Yenikənd • Yuxarı Ağcayazı • Yuxarı Qəsil • Yuxarı Ləki • Yuxarı Nemətabad • Yuxarı Zeynəddin |
| Ləğv olunmuş kəndlər | Aşağı Qolqəti • Məşəd • Mövdut • Nemətabad |

|  |  |
| --- | --- |
| Ağdaş rayonu | *Ağdaş rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

|  |  |
| --- | --- |
| Kənd | *Kənd ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |